“ Ҡатмарлы төҙөлөшлө көпшәле үҫемлектәрҙең һирәк осраған һәм юғалып барған төрҙәре ” ( “ Редкие и исчезающие виды высших сосудистых растений ” ) тип аталған 1-се томына ( 2001 ; баш мөхәррире Е.В.Кучеров ) сәскәле үҫемлектәрҙең — 220 , яланғас орлоҡлоларҙың — 1 , абаға һымаҡтарҙың — 10 , көкөрт үләне һымаҡтарҙың 1 төрө ; “ Мүк һымаҡтар , ылымыҡтар , лишайниктар һәм бәшмәктәр ” ( “ Мохообразные , водоросли , лишайники и грибы ” ) тигән 2-се томына ( 2002 й . ; баш мөхәррире А.И. Соломещ ) мүк һымаҡтарҙың — 24 , ылымыҡтарҙың — 19 , лишайниктарҙың — 12 һәм бәшмәктәрҙең 5 төрө ; “ Хайуандар ” ( “ Животные ” ) исемле 3-сө томына ( 2004 й . ; баш мөхәррире М.Ғ.Баянов ) һөлөктәрҙең — 1 , бөжәктәрҙең — 2 , балыҡтарҙың — 7 , ер-һыу хайуандарының — 3 , һөйрәлеүселәрҙең — 6 , ҡоштарҙың — 49 , имеҙеүселәрҙең 18 төрө индерелгән .